nahid-hub/BLUGE-bengali-wikipedia-section-title-prediction huggingface dataset:
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল।
শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।

সঠিক অনুচ্ছেদ শিরোনাম কোনটি?
titleA. বৈদ্যুতীকরণ
titleB. ইতিহাস
titleC. প্রশাসন ও নিরাপত্তার ব্যবস্থা
titleD. অবস্থান
উত্তর: titleB
চিকিৎসার উদ্দেশ্যে মিশর যাওয়ার পর ১৯৬৯ খ্রিষ্টাব্দের ১ সেপ্টেম্বর একটি অভ্যুত্থানে ইদ্রিস ক্ষমতাচ্যুত হন। মুয়াম্মার গাদ্দাফির নেতৃত্বে লিবিয়ান সেনা অফিসারদের একটি দল এই অভ্যুত্থান ঘটায়। অভ্যুত্থানের পর রাজতন্ত্র বিলুপ্ত করে লিবিয়াকে প্রজাতন্ত্র ঘোষণা করা হয়। অভ্যুত্থানের ফলে ইদ্রিসের সিংহাসন ত্যাগ ও উত্তরাধিকার বিষয়ক দলিল বাতিল হয়। তুরস্ক থেকে তিনি ও তার স্ত্রী জাহাজে করে গ্রীসে চলে যান এবং সেখান থেকে মিশরে নির্বাচনে যান। তার অনুপস্থিতিতে ১৯৭১ খ্রিষ্টাব্দের নভেম্বরে লিবিয়ান গণআদালতে বিচার হয় এবং মৃত্যুদণ্ড প্রদান করা হয়।

১৯৮৩ খ্রিষ্টাব্দে ৯৪ বছর বয়সে কায়রোর ডুক্কি জেলার সুলতান প্রাসাদে মারা যান। তাকে মদিনার জান্নাতুল বাকি কবরস্থানে দাফন করা হয়।

সঠিক অনুচ্ছেদ শিরোনাম কোনটি?
titleA. সম্মাননা
titleB. পরিবার
titleC. লিবিয়ার বাদশাহ
titleD. ক্ষমতাচ্যুতি ও বহিষ্কার
উত্তর: titleD
আব্দুল্লাহ ইবনু আব্বাস বলেন, ‘জিবরাইল (আ:) সর্বপ্রথম মুহাম্মাদ-এর প্রতি যা অবতীর্ণ করেছেন, তা হচ্ছে জিবরাইল (আ:) বললেন, হে মুহাম্মদ! আপনি আশ্রয় চান। মুহাম্মাদ বললেন, আমি সর্বশ্রোতা সর্বজ্ঞাতা আল্লাহর কাছে অভিশপ্ত শয়তান থেকে আশ্রয় চাই। অতঃপর জিবরাইল (আ:) বললেন, হে নবী! আপনি বলুন, বিসমিল্লাহির রাহমানির রাহীম। অতঃপর জিবরাঈল (আ:) বললেন, ইকরা' বিসমি… অর্থাৎ আপনি পড়–ন, আপনার প্রতিপালকের নামে, যিনি আপনাকে সৃষ্টি করেছেন। আব্দুল্লাহ ইবনু আব্বাস (রা:) বলেন, এটাই প্রথম সূরা, যা আল্লাহ তায়ালা জিবরাইল (আ:) এর মাধ্যমে মুহাম্মাদ-এর প্রতি অবতীর্ণ করেন।’ (ত্বাবারি, তাফসির ইবনু কাছির হা-২৬৩)

সঠিক অনুচ্ছেদ শিরোনাম কোনটি?
titleA. প্রথম সূরা
titleB. শয়তানের প্রভাব থেকে বাঁচার দোয়া
titleC. গুরুত্ব ও বরকত
titleD. সূচনাবাক্য
উত্তর: titleA
এক্সবক্স ওয়ান সংস্করণে ফিফা ফিফা আলটিমেট টিম গেম মোডে কিছু বিশেষ বৈশিষ্ট্য রয়েছে। এক্সবক্স ওয়ানে লিজেন্ডস নামক একটি নতুন বৈশিষ্ট্য রয়েছে, যেখানে একজন গেমার পেলে এবং ডেনিস বের্গকাম্পের মত বিভিন্ন সময়ের কিংবদন্তি খেলোয়াড়দের নিয়ে খেলতে পারেন। ফিফা ১৪ তে "সিঙ্গেল অনলাইন ম্যাচ" পুনঃউপস্থাপনের ঘোষণা দিয়েছে ইএ, যেখানে খেলোয়াড়রা একক ম্যাচ খেলতে পারবেন যা কোন প্রতিযোগিতা বা মৌসুমের অধীনস্থ নয়। এছাড়া ট্রান্সফার মার্কেটে খেলোয়াড়দের নাম লিখে অনুসন্ধান করা সম্ভব। ফিফা আলটিমেট টিমে এবার জার্সি নম্বর এবং ফ্রি কিক বা কর্ণারের সময় খেলোয়াড়দের ভূমিকা পরিবর্তন করা সম্ভব। এছাড়া এবার আলটিমেট টিমের মৌসুমকে ৫টি থেকে ১০টি বিভাগে উন্নীত করা হয়েছে। এছাড়া এবার এক্সবক্স ৩৬০ থেকে এক্সবক্স ওয়ান, এবং পিএস৩ থেকে পিএস৪ এ পয়েন্ট বা কয়েন স্থানান্তর করা সময়।

সঠিক অনুচ্ছেদ শিরোনাম কোনটি?
titleA. আলটিমেট টিম
titleB. স্টেডিয়ামসমূহ
titleC. লাইসেন্স
titleD. বৈশিষ্ট্যসমূহ
উত্তর: titleA
১৬৬৩ সালে [[শায়েস্তা খাঁ|শায়েস্তা খান]] বাংলার সুবাদার নিযুক্ত হয়েছিলেন। তিনি বাংলার দীর্ঘতম গভর্নর ছিলেন। তার সময়ে বাংলার সুখ ও শান্তি চরমে ওঠে। কথিত রয়েছে তার সময় টাকায় আট মণ চাল পাওয়া যেত। শায়েস্তা খানের বিখ্যাত কীর্তি [[অারাকান|আরাকানের]] জলদস্যুদের হাত থেকে [[চট্টগ্রাম|চট্টগ্রামের]] পুনর্দখল করা। ১৬৬৫ সালে শায়েস্তা খান নিজ পুত্র বুজুর্গ উমেদ খানকে অধিনায়ক মনোনীত করে আরাকানে সৈন্য প্রেরণ করেন। ১৬৬৬ সালের ২৩ ও ২৪ জানুয়ারী সংঘটিত কাঠালিয়ার যুদ্ধে মগ বাহিনী সম্পূর্ণ রূপে বিধ্বস্ত হয়। পরে তারা [[কর্ণফুলী নদী|কর্ণফুলী নদীতে]] প্রতিরোধ গড়ে তুললে মুঘল নৌবহরের কামানের সামনে পরাস্ত হয়। চট্টগ্রামে পুনরায় মুঘল আধিপত্য স্থাপিত হয়। শায়েস্তা খান এর নতুন নামকরণ করেন ইসলামাবাদ। চট্টগ্রাম দখল করে মগদের হাতে বন্দী অসংখ্য নর নারীকে মুক্তি দেওয়া হয়।

সঠিক অনুচ্ছেদ শিরোনাম কোনটি?
titleA. তৃতীয় তত্ত্বাবধায়ক সরকার (২০০১)
titleB. কররানী রাজবংশ
titleC. শায়েস্তা খান
titleD. গণপ্রজাতন্ত্রী বাংলাদেশ
উত্তর: titleC
বচ্চন তার গম্ভীর, ব্যারিটোন কন্ঠস্বরের জন্যে বিখ্যাত। তাকে অজস্র অনুষ্ঠানে সূত্রধর, নেপথ্য গায়ক এবং উপস্থাপকের ভূমিকায় দেখা গেছে। প্রথীতযশা চলচ্চিত্র পরিচালক সত্যজিত রায় বচ্চনের কন্ঠস্বর শুনে এতো মুগ্ধ হয়েছিলেন যে তিনি তার ছবি "শতরঞ্জ কে খিলাড়ি"-তে তাকে ভাষ্যকারের ভূমিকা দিয়েছিলেন কারণ ছবিতে তার উপযুক্ত কোনো চরিত্র ছিলো না। চলচ্চিত্র জগতে পা ফেলার আগে বচ্চন অল ইন্ডিয়া রেডিওতে ঘোষকের চাকরির জন্যে আবেদন করেছিলেন, যদিও তা খারিজ হয়ে যায়।

সঠিক অনুচ্ছেদ শিরোনাম কোনটি?
titleA. টেলিভিশনে কর্মজীবন
titleB. প্রাথমিক জীবন
titleC. বরাবাঁকির জমির মামলা
titleD. কন্ঠস্বর
উত্তর: titleD
হুয়ান ওয়েন ৩৪৬ সাল থেকে ৩৭৩ সাল পর্যন্ত অত্যন্ত দক্ষতার সাথে চিন রাজ্য পরিচালনা করেন। তিনি চিন সাম্রাজ্য ও তার নিজের সম্মান রক্ষার্থে যাযাবর য়ু হুদের বিরুদ্ধে বেশ কিছু সামরিক অভিযান চালান। কিন্তু যথাযথ সেনা ও খাদ্য মজুদের অভাবে ও চিন রাজদরবারের হুয়ান ওয়েনের প্রতি সংশয়ের কারণে প্রায় সবকটি অভিযান ব্যর্থ হয়। 

সঠিক অনুচ্ছেদ শিরোনাম কোনটি?
titleA. য়ু রাজ্য জয়
titleB. রাজ পরিবার
titleC. উৎপত্তি
titleD. হুয়ান ওয়েনের সামরিক অভিযান
উত্তর: titleD
সর্বাগ্রে জমিদারের কর্তব্য ছিল রাজস্ব সংগ্রহ ও সেই রাজস্ব নিয়মিতভাবে রাজকোষে পরিশোধ করা। প্রায় সকলক্ষেত্রেই এই অতীব গুরুত্বপূর্ণ ভূমিকাটি সরকারের সঙ্গে তাদের সম্পর্ক নির্ধারণ করত। রাজকীয় সনদে জমিদারিতে প্রদত্ত অধিকারগুলির কারণে জমিদারগণ রায়ত বা চাষিদের সঙ্গে একটি রফায় আসতে ও তাদেরকে উৎসাহিত করে আবাদের উন্নতি সাধনে দায়িত্বশীল থাকতেন। এর ফলে গোটা দেশের শ্রীবৃদ্ধি ঘটত এবং দেশের উৎপাদনও বেড়ে যেত। জমিদারদের প্রদেয় রাজস্ব ছিল তিন ধরনের। প্রথম ধরনের রাজস্ব হলো মাল যা আবাদযোগ্য জমি এবং বনভূমি, বাগান, জলা ও পুষ্পরিণী থেকে প্রাপ্ত খাজনা বিশেষ। দ্বিতীয় শ্রেণীর রাজস্ব ছিল সায়ের । রাজস্বের দ্বিতীয় গুরুত্বপূর্ণ এই উৎসের আওতায় ছিল টোল ও আবগারি শুল্ক যা আদায় হতো নৌচলাচল ও বাজার থেকে এবং বিভিন্ন সেবাকর্মে নিয়োজিত শ্রেণীর লোকজন প্রদত্ত ফিস থেকে। তৃতীয় শ্রেণীর রাজস্ব ছিল জরিমানা, বাজেয়াপ্তি ও বিবাহ ফি বাবদ আয় যা বাজিজমা নামে অভিহিত ছিল। যে নির্ধারিত পরিমাণ অর্থ জমিদারকে পরিশোধ করতে হবে সেটি জমির যথার্থ পরিমাপ দ্বারা নির্ধারিত হতো না এবং ঐ জমিতে উৎপন্ন ফসল বা সম্পদের মূল্য নিরূপণের ভিত্তিতেও স্থির হতো না। বরং এটি নির্ধারিত হতো এক ধরনের সংক্ষিপ্ত মূল্যায়নের মাধ্যমে যার নাম ছিল নসাক। জমিদারগণ একটি নির্ধারিত অঙ্কের অর্থ পরিশোধ করতেন, তবে নবাব তা নিজ ইচ্ছানুযায়ী বৃদ্ধিও করতে পারতেন। অবশ্য এই ক্ষমতা ঊচিৎ প্রয়োগ করা হতো। মালওয়াজিবি জমিদারদের কাছ থেকে রাজস্বের দাবি আবাদযোগ্য জমির ভিত্তিতে নির্ধারিত হতো। জমিদারদেরকে পতিত ও বনজঙ্গল থেকে জমি উদ্ধারে বাধ্যবাধকতা আরোপ করা হয়ে থাকলে তাদেরকে সেসবের নিস্পত্তির ক্ষমতাও দেওয়া হতো। দাতব্য ও ধর্মীয় ওয়াক্‌ফ বা দেবোত্তর কাজে এই পতিত জমি ব্যাপকভাবে কাজে লাগানো হতো। এ ধরনের দাতব্য তালুক গড়ে তোলা হতো বিভিন্ন ধরনের বন্দোবস্তধারীদের আওতায়। পুনরুদ্ধারকৃত জমিকে সাধারণত খামার নামে অভিহিত করা হতো। এই খামারের উৎপন্ন দ্রব্য ভাগাভাগি করে নিত জমির চাষি ও জমিদার। এভাবে এই তালুক জমিদারদের জন্য বাড়তি আয়ের স্থায়ী উৎস হয়ে ওঠে। বড় আকারের জমিদারিগুলিতে জমির খাজনা ঐ জমির প্রকৃত মূল্যের চেয়ে সাধারণত অনেক কম হতো। সরকার এই তথ্য অবগতির ভিত্তিতে মাঝে মাঝেই জমিদারদের ওপর আবওয়াব অথবা সেস ধার্য করতেন।

সঠিক অনুচ্ছেদ শিরোনাম কোনটি?
titleA. জমিদারি ক্ষমতার অবক্ষয়
titleB. সামাজিক ভূমিকা
titleC. মুঘল যুগ
titleD. রাজস্ব ব্যবস্থাপনা
উত্তর: titleD
হাতেম খান ১৯০৪ সালের ২৪ নভেম্বর জন্মগ্রহণ করেন। তার জন্মভূমি ব্রিটিশ ভারতের বাংলা প্রদেশের টাঙ্গাইল জেলার গোপালপুর উপজেলায়। তার পিতা নায়েব আলী খান ছিলেন স্থানীয় জমিদার। ১৯২০ সালে তিনি হেমনগর উচ্চ বিদ্যালয় থেকে মাধ্যমিক পাশ করেন ও তার পরের বছর কলকাতার রিপন কলেজে ভর্তি হন। এই সময় তার সাথে সূর্য সেন, কাজী নজরুল ইসলাম এবং অন্যান্য ব্যক্তিদের পরিচয় হয়। তিনি বাংলার অধিকার আদায়ের জন্য কাজ করেন। ১৯২৪ সালে রিপন কলেজ থেকে উচ্চ মাধ্যমিক পাশ করেন। জমিদারদের অত্যাচারের বিরুদ্ধে তিনি সংগ্রাম শুরু করেন। তিনি সর্বহারা নামে একটি সাময়িকী প্রকাস করেন।তারপর তিনি দুই বা এর অধিক সাময়িকী প্রকাশ করেন, সাময়িকীর নাম ছিলো চাষী-মজুর ও দিন-মজুর। ১৯২৬ সালে বিএ এবং ১৯২৮ সালে এমএ ডিগ্রি অর্জন করেন। ১৯২৭ সালে তিনি কারিমুন্নেসাকে বিয়ে করেন। তাদের ৬ জন সন্তান আছে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. জন্ম
titleD. ইতিহাস
উত্তর: titleC
নওয়াব খাজা আহসানুল্লাহ একজন দানবীর ছিলেন। হিসাব করা হয়েছে যে, তিনি বিভিন্ন জনকল্যাণমূলক কাজে অন্তত: ৫০ লক্ষাধিক টাকা দান করেছিলেন। যেমন, ঢাকার হোসেনী দালান পুনর্নির্মাণে এক লক্ষ টাকা, ঢাকার প্লেগ মহামারী নিবারণে এক লক্ষ টাকা (১৮৯৮খ্রি:), কুমিল্লা শহর উন্নয়নে (১৮৯৮) ৮০ হাজার টাকা, বড়লাটের দুর্ভিক্ষ তহবিলে ৫০ হাজার টাকা, মিটফোর্ড হাসপাতালে বিভিন্ন সময়ে দান প্রায় এক লক্ষ টাকা, ঢাকায় লেডি ডাফরিন মহিলা হাসপাতাল নির্মাণে (১৮৮৮ খ্রি:) ৫০ হাজার টাকা ইত্যাদি। প্রতি বছর ৩০-৪০ জন দরিদ্র মুসলমানকে হজে যাওয়ার প্রয়োজনীয় ব্যয় তিনি বহন করতেন। এছাড়া মক্কায় "নহরে জুবায়দা" নামে খাল সংস্কারে তিনি ৬০ হাজার টাকা দান করেছিলেন । তিনি ঢাকার সার্ভে স্কুলটিকে ইঞ্জিনিয়ারিং স্কুলে (বর্তমানে বাংলাদেশ প্রকৌশল বিশ্ববিদ্যালয়) উন্নীত করার পরিকল্পনা বাস্তবায়নের স্বার্থে এক লক্ষ ১২ হাজার টাকা প্রদানের প্রতিশ্রুতি দিয়েছিলেন। জীবদ্দশায় তা সম্ভব হয়নি। তার মৃত্যুর পর তার পুত্র নওয়াব সলিমুল্লাহ ১৯০২ খ্রিষ্টাব্দে এই প্রতিশ্রুতি রক্ষা করেছিলেন।

সঠিক অনুচ্ছেদ শিরোনাম কোনটি?
titleA. দানবীর নবাব
titleB. সামাজিক অবদান
titleC. সাহিত্য-সংস্কৃতি
titleD. মৃত্যু
উত্তর: titleA
নবাব ইসমাইল খানকে তাঁর প্রজ্ঞা, নির্বুদ্ধিতা এবং সর্বোপরি তাঁর আন্তরিকতার জন্যই পদক দেওয়া হয়েছিল যে তাঁকে সর্বভারতীয় মুসলিম লীগ এবং এর কার্যনির্বাহী কমিটিতে স্থান করে নিয়েছিল। লন্ডনে বিখ্যাত রাউন্ড টেবিল সম্মেলনে অংশ নিতে দেশ থেকে এম এ জিন্নাহর অনুপস্থিতির অকারণে, ভারতীয় মুসলমানদের একমাত্র নেতৃত্ব নবাব সাহেবের হাতে পড়ে; তিনি সর্বদলীয় মুসলিম সম্মেলনের সভাপতি ছিলেন। এম এ জিন্নাহ লন্ডন থেকে ফিরে এসে তিনি মুসলিম লীগকে পুনরায় সংগঠিত করার সিদ্ধান্ত নেন। পুনর্গঠনের কর্মসূচির সময় নবাব এম ইসমাইল খান তাঁর নিকটতম পরামর্শদাতা ছিলেন।

এটি একটি জ্ঞাত সত্য যে নবাব এম। ইসমাইল খান একজন স্বতন্ত্র মতামতী নেতা, যিনি জিন্নাহর সাথে মতবিরোধ থাকলেও তাঁর মন বলতে কখনও দ্বিধা করেননি। একটি উদাহারণ হলো যেখানে জিন্নাহর সঙ্গে নবাব এম ইসমাইল খানের চিঠিপত্রের আদান প্রদানে জওয়াহারলাল নেহেরু - নওয়াব সাহেব প্রতিক্রিয়া ওয়ার্কিং কমিটির থেকে একটি তাৎক্ষণিক পদত্যাগ করেন। এটি এমন কিছু যা মুহাম্মদ আলী জিন্নাহ প্রত্যাশা করেন না। লিয়াকত আলী খানের অনেক অনুশোচনার পরে নবাব ইসমাইল খান জিন্নাহর সাথে তাঁর ব্যক্তিগত বাসায় নয়, অন্যত্র সাক্ষাত করতে রাজি হন। আসলে তারা গুল-ই-রানাতে উপস্থাপন করেছিল, যাতে কায়েদ নবাবকে সন্তুষ্ট করতে পারে। এই চিঠির গল্পটি পাকিস্তান আন্দোলনের পণ্ডিতদের জন্য অত্যন্ত আকর্ষণীয় পাঠক তৈরি করে। মিঃ জিন্নাহকে সম্বোধন করা এ জাতীয় অনেক চিঠি এবং নবাব এম ইসমাইল খানকে লেখা চিঠিগুলি সর্বভারতীয় মুসলিম লীগে তাঁর আসল অবস্থান এবং পাকিস্তান গঠনে তিনি যে গুরুত্বপূর্ণ ভূমিকা পালন করেছিলেন তা প্রকাশ করে।

এই সংস্কারের মধ্য দিয়ে মুসলিম লীগ একটি নতুন রূপ, একটি নতুন জীবন এবং একটি নতুন প্রোগ্রাম পেয়েছিল যা আবেদনময়ী এবং বিপ্লবী ছিল - বিপ্লবী, কারণ এখন এটি কঠোর সংস্কারের দাবি করেছে এবং এটি শীঘ্রই (২৩ শে মার্চ ১৯৪০) পাস হয়েছিল। যা লাহোর প্রস্তাব পাকিস্তান রেজুলেশনে তৈরি করা ।

নবাব সাহেবই তাঁর সহকারীদের, চৌদ্দ খালিকুজ্জামান এবং কায়েদ-ই-মিল্লাতের মতো ইউনাইটেড প্রদেশে মুসলিম ব্যানারটি উপরে রেখেছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. স্বাধীনতা এবং মৃত্যুর পরে জীবন
titleC. সিমলা সম্মেলন
titleD. একক নেতৃত্ব
উত্তর: titleD
ক্যাম্ব্রিয়ান প্যালিওজোয়িক মহাযুগের অন্তর্গত প্রথম যুগ এবং ব্যাপ্তিকাল হল ৫৪.১ কোটি বছর পূর্ব হতে ৪৮.৫ কোটি বছর পূর্ব পর্যন্ত। ক্যাম্ব্রিয়ান যুগ বিবর্তনের ক্ষেত্রে ব্যাপক বৃদ্ধির চিহ্ন রেখে গেছে যা ক্যাম্ব্রিয়ান বিস্ফোরণ ঘটনা নামে পরিচিত এবং এই সময় পৃথিবীর ইতিহাসে কোন একটি যুগে সর্বোচ্চ সংখ্যায় জীব উদ্ভুত হয়। শৈবালের মত উদ্ভিদ সৃষ্টি হয় এবং এই যুগে সর্বত্র প্রাধান্য বিস্তারকারী প্রাণী ছিল ট্রাইলোবাইটের মত সাঁজোয়াযুক্ত আর্থোপোড। প্রায় সকল সামুদ্রিক পর্বের প্রাণী এই যুগে সৃষ্টি হয়েছিল। এই সময় সুপারমহাদেশ প্যানোটিয়া ভাঙতে শুরু করে এবং যার বেশির ভাগ অংশ পরবর্তীতে সংযুক্ত হয়ে গন্ডোয়ানা মহাদেশ সৃষ্টি করেছিল। 

সঠিক অনুচ্ছেদ শিরোনাম কোনটি?
titleA. সিনোজোয়িক মহাযুগ
titleB. সিলুরিয়ান যুগ
titleC. ক্যাম্ব্রিয়ান যুগ
titleD. নিওজিন যুগ
উত্তর: titleC
পোর্ট লুইসে কোপেন জলবায়ু শ্রেণীবিভাগের অধীনে একটি গরম আধা-শুষ্ক জলবায়ু (বিএস) বিরাজমান। ডিসেম্বর থেকে এপ্রিলে সবচেয়ে বেশি বৃষ্টিপাত হয়, যেখানে এই সময়কালের প্রতি মাসে গড়ে বা তার বেশি বৃষ্টিপাত হয়। অবশিষ্ট মাসগুলোতে শুষ্ক জলবায়ু বিরাজ করে। শহরটিতে এছাড়াও গড় তাপমাত্রার একটি উল্লেখযোগ্য পরিসীমা দেখা যায়। পোর্ট লুইসের সবচেয়ে শীতল তাপমাত্রা বছরের মাঝামাঝিততে দেখা যায় যেখানে গড় উচ্চ তাপমাত্রা প্রায় । আর্দ্র মৌসুমের সর্বোচ্চ পর্যায়ে, শহরটিতে এটির সর্বোচ্চ তাপমাত্রা দেখা যায় যেখানে গড় উচ্চ তাপমাত্রা প্রায় ।

সঠিক অনুচ্ছেদ শিরোনাম কোনটি?
titleA. জলবায়ু
titleB. সরকার
titleC. বন্দর
titleD. পরিবহন
উত্তর: titleA
চিন সাম্রাজ্য সময়ে চীনারা "শেন" ("আত্মা" বা "ছায়া") ও মৃত্যুর পর আরেক লোকে বিশ্বাস করত। চীনারা সেই পরলোকের সাথে যোগসূত্র স্থাপনের লক্ষ্যে পশু বলি দিত। তার মনে করত পরলোক পৃথিবীর মত আরেকটি স্থান এবং মৃত্যুর পর মানুষ সেখানে স্থানান্তরিত হয়। তাদের উপাসনার দুটি প্রধান উদ্দেশ্য ছিল মৃতরা ঠিকভাবে পরলোকে পৌঁছেছে ও সেখানে বসবাস করছে কিনা তা অবগত হওয়া এবং আত্মালোক থেকে আশীর্বাদ লাভ করা।

ধর্মীয় রীতিনীতিগুলো সাধারনত স্থানীয় ছোট উপাসনা স্থল ও পবিত্র স্থানে করা হত। সকলের অংশগ্রহণে পশু বলি ও অন্য রীতি পালনের সময়ে ধূপ ও ধোঁয়া দেওয়া হত এবং গান-বাজনার আয়োজন হত। প্রধান বলিদানকারী উপবাস করত এবং বলিদানের পূর্বে ধ্যান করত। অন্য অংশগ্রহণকারীরাও প্রস্তুত হয়ে আসত তবে প্রধান যাজকের মত নয়। ধ্যানমগ্ন প্রধান যাজকরা পরলোকের আত্মাদের সাথে যোগাযোগ করত এবং অতিপ্রাকৃতিক কাজ করতে পারত। তারা লুয়ান ডা কৌশলের সাহায্যে তাদের ক্ষমতা বাড়াতে পারত। ইতিহাসবেত্তা সিমা চিয়েন এ ধরনের কাজকে অবজ্ঞা করতেন এবং এগুলোকে ধোঁকা বলে অভিহিত করেন।

আরেকটি ধর্মীয় রীতি ছিল জ্যোতিষবিদ্যা যার মাধ্যমে ভবিষ্যদ্বাণী করা হত এবং ভবিষ্যতকে প্রভাবিত করা হত। ভবিষ্যৎ জানার জন্য হাড় বা কচ্ছপের খোলস ভাঙ্গা ছিল একটি প্রচলিত রীতি। কিন সাম্রাজ্য সময়ে জ্যোতিষবিদ্যা বিভিন্নরূপে বিস্তৃতি লাভ করে, যদিও প্রকৃতিকে পর্যবেক্ষণই ছিল সবচেয়ে জনপ্রিয় উপায়। ধুমকেতু, চন্দ্রগ্রহণ ও সূর্যগ্রহণ এবং খরাকে খারাপ কিছুর পূর্বাভাস হিসেবে বিবেচনা করা হত।

সঠিক অনুচ্ছেদ শিরোনাম কোনটি?
titleA. ধর্ম
titleB. দর্শন ও সাহিত্য
titleC. স্থাপত্য
titleD. দক্ষিণে বিস্তার লাভ
উত্তর: titleA
এ চু‌ক্তির প্রথম ব‌্যবহার ১৯৫০ এর দশ‌কের প্রথম দি‌কে এ চু‌ক্তির প্রথম ব‌্যবহার বলিভিয়ায় ব‌্যবহৃত হয়। ত‌বে, বাস্তবায়‌নের দিক থে‌কে বর্তমা‌নের সা‌থে প্রথম সাদৃশ‌্যপূর্ণ উৎপাদন বণ্টন চুক্তি ১৯৬০ এর দশ‌কে ই‌ন্দো‌নে‌শিয়ায় ব‌্যবহার করা হয়। বর্তমা‌নে এ‌টি মধ্যপ্রাচ্য এবং মধ‌্য এ‌শিয়ায় ব‌্যবহার বে‌শি ব‌্যবহৃত হয়।

এ চু‌ক্তির মাধ‌্যমে সরকার প্রতিষ্ঠানগু‌লো‌কে উদ্ভাবন এবং উৎপাদনশীল কার্যক্রম বাস্তবায়‌নের জন‌্য পুরষ্কার প্রদান ক‌রে। তেল কোম্পানীগু‌লো উ‌দ্যোগ ও উদ্ভাবনের ঝু‌কি বহন ক‌রে এবং ক্ষেত্র উন্নয়ন এবং প্রয়োজন অনুযায়ী ক্ষেত্র তৈ‌রিও ক‌রে। সফল হ‌লে, তে‌ল থে‌কে লাভ করা অর্থ থেকে প্রতিষ্ঠানগু‌লো তা‌দের মূলধন এবং কা‌জের ব‌্যয় পুনরুদ্ধার কর‌তে পা‌রে, যা‌কে "কস্ট ওয়েল" বলা হয় এবং তে‌ল থে‌কে পাওয়া বা‌কি অর্থকে বলা হয় "প্রফিট ও‌য়েল", যা সরকার এবং কোম্পানীগু‌লোর ম‌ধ্যে ভাগ করা হয়। অ‌ধিকাংশ উৎপাদন বণ্টন চুক্তি অনুযায়ী, আন্তর্জা‌তিক তে‌লের মূল‌্য প‌রিবর্তন উৎপাদন হা‌র কোম্পানীর পাপ‌্য অংশ‌টি‌কে প্রভাবিত ক‌রে।

যে রাষ্ট্রগু‌লোর সম্পদ উন্নয়‌নের ক্ষে‌ত্রে অ‌ভিঞ্জতা এবং মূলধ‌নের অভাব র‌য়ে‌ছে এবং বি‌দেশী‌দের তা‌দের রা‌ষ্ট্রে এ কা‌জে আকৃষ্ট কর‌তে চায় তা‌দের সেসব রা‌ষ্ট্রের জন‌্য এ চু‌ক্তি লাভজনক হতে পা‌রে। এই চু‌ক্তিগু‌লো সং‌শ্লিষ্ট কোম্পানীগু‌লোর জন‌্য অ‌নেক লাভজনক হ‌লেও কখ‌নো কখ‌নো এ‌তে যথেষ্ট ঝুঁকি থা‌কে।

সঠিক অনুচ্ছেদ শিরোনাম কোনটি?
titleA. বাংলা‌দে‌শে উৎপাদন বণ্টন চুক্তি
titleB. ‌বিবরণ
titleC. উৎপাদন বন্টন চু‌ক্তির সং‌শো‌ধিত খসড়া
titleD. কস্ট স্টপ এবং এ‌ক্সেসও‌য়েল
উত্তর: titleB
গোপালপুর মূলত কৃষিপ্রধান অঞ্চল। একসময় পাট ব্যবসায় বিশেষ প্রসিদ্ধ ছিল। প্রধান শস্য ধানের পাশাপাশি প্রচুর পাট উৎপাদন করত স্থানীয় কৃষকরা। নদীপথে দূর দুরান্তের বিভিন্ন স্থানে নৌকা বোঝাই পাট যেত। কিন্তু পাট ব্যবসা ধীরে ধীরে ধ্বংস হয়ে যায়। ২০০১ সালের ভূমিজরিপ অনুসারে গোপালপুরের জনগণের আয়ের প্রধান উৎস ছিল কৃষি ৬৬.৯৩%। বর্তমানে প্রধান কৃষিজ ফসল হল ধান, গম, পাট, আলু, শাকসবজি। ফলমূলের মধ্যে কাঁঠাল, আম, কলা, পেঁপে সবচেয়ে বেশি উৎপাদিত হয়। উপজেলার অনেক ইউনিয়নে গবাদি পশু পালন, গরু মোটা তাজাকরণ, মৎস চাষ ও পোলট্রিশিল্প রয়েছে।

এ উপজেলায় টেক্সটাইল মিল, টুপি ফ্যাক্টরি, চাল কল, ইট ভাটা, ওয়েল্ডিং, তেল কল, স্টিল ও কাঠের আসবাবপত্র তৈরির কারখানা রয়েছে। এছাড়া বাঁশ ও বেতের কাজ, স্বর্ণশিল্প, মৃৎশিল্পের কাজও হয় এ উপজেলায়। 

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. অর্থনীতি
titleC. পটভূমি
titleD. ইতিহাস
উত্তর: titleB
পাবলো সান থিওডোরসের রাজধানী লস ডোপিকসের স্থানীয় বাসিন্দা। "কানভাঙা মূর্তি"তে টিনটিনকে খুন করার জন্য ট্রিকলার তাকে ভাড়া করে। পাবলো হত্যাপ্রচেষ্টায় ব্যর্থ হয় এবং টিনটিন তাকে ধরে ফেলে। তবে সে প্রাণভিক্ষা চাইলে টিনটিন তাকে ছেড়ে দেয়। ট্রিকলার এবার টিনটিনকে গুপ্তচরবৃত্তির অভিযোগে ফাঁসায় এবং তার মৃত্যুদণ্ডের আদেশ হয়। কৃতজ্ঞ পাবলো তখন একদল লোক নিয়ে জেল ভেঙে টিনটিন ও কুট্টুসকে মুক্ত করে।

1935 সালের ধারাবাহিককৃত সংস্করণে পাবলোর পুরো নাম দেয়া হয়েছিল- জোয়ান পাওলিনো, লস ডোপিকসের আতঙ্ক এবং দেশের সেরা শ্যুটার।

"বিপ্লবীদের দঙ্গলে"তে পাবলো আবার হাজির হয়। টিনটিনদেরকে সে এবার সামরিক বন্দীশালা থেকে পালাবার পথ বাতলে দেয়, বাস্তবে সে পথে টিনটিনদের মারার আয়োজন করা হয়েছিলো। টিনটিন পাবলোর বিশ্বাসঘাতকতা জানতে পেরেও ছেড়ে দেয়, কারণ পাবলো আগে একবার তার জীবন বাঁচিয়েছিল।

সঠিক অনুচ্ছেদ শিরোনাম কোনটি?
titleA. প্রফেসর হেক্টর আলেমবিক
titleB. বন্দুক-চোরাচালানী
titleC. র‍্যাঙ্কো
titleD. পাবলো
উত্তর: titleD
তিনি ১৯৯৭ সালে বেসিক মাউন্টেনিয়ারিং কোর্স করেন নেহেরু ইনস্টিটিউট অব মাউন্টেনিয়ারিং , উত্তরকাশী থেকে এবং 'এ' গ্রেড অর্জন করেন। তিনি ছিলেন নেহেরু ইন্সটিউট অফ মাউন্টেনিয়ারিং, বেসিক মাউন্টেনিয়ারিং কোর্সের ১৪৪তম ব্যাচের শিক্ষার্থী। পরবর্তীকালে তিনি অ্যাডভান্স মাউন্টেনিয়ারিং কোর্স করেন ২০০৬ সালে একই ইন্সটিউট থেকে এবং এই কোর্সেও তিনি 'এ' গ্রেড অর্জন করেন। এছাড়াও তিনি ২০১৩ সালে অটল বিহারী বাজপেয়ী ইনস্টিউট অব মাউন্টেনিয়ারিং অ্যান্ড অ্যালায়েড স্পোর্টস , মানালী থেকে বেসিক স্কি কোর্স করেন এবং সফল ভাবে 'এ' গ্রেড অর্জন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. পর্বতারোহনের প্রশিক্ষণ
titleC. আসন্ন অভিযানসমূহ
titleD. পর্বতারোহনের অভিজ্ঞতা
উত্তর: titleB
সমন্বয়ী ভূ-চ্যুতি ও বিপরীত ভূ-চ্যুতিতে বিভিন্ন ধরনের বড় ভূ-চ্যুতি ও ছোট ভূ-চ্যুতি নিয়ে গঠিত ভূ-চ্যুতি নিয়ে আলোচনা করে থাকে। সমন্বয়ী ভূ-চ্যুতির ক্ষেত্রে একই দিকে নিম্নমুখী অংশ দেখা দেখা গেলেও বিপরীত ভূ-চ্যুতিতে আলাদা দিকে অবস্থান করে নিম্নমুখী অংশ। এই ধরনের ভূ-চ্যুতিগুলোতে বিশেষ ধরনের ধনুকাকৃতি লাইনের দেখা মেলে। নাইজার বদ্বীপ ভূমিতে এই ধরনের নিদর্শন দেখা যায়।

সঠিক অনুচ্ছেদ শিরোনাম কোনটি?
titleA. জনগণ ও অবকাঠামোর উপর প্রভাব
titleB. সমন্বয়ী ভূ-চ্যুতি এবং বিপরীত ভূ-চ্যুতি
titleC. চ্যুতি শিলা
titleD. ভূ-চ্যুতি গঠন প্রক্রিয়া
উত্তর: titleB
এটি একটি ছোট উদ্ভিদ, যা ৪-৬ মিটার (১৩-২০ ফিট) উঁচু হয়, যার গুড়ির ব্যাস পর্যন্ত হয় । সুগন্ধি পাতাগুলো পক্ষল, প্রতি গুচ্ছে ১১-২১ টি করে পাতা, প্রতিটি পাতা লম্বা এবং প্রশস্ত। এই গাছে ছোট সাদা ফুল ফোটে যা নিজে নিজে পরাগায়িত হয়ে ছোট চকচকে রসালো ফল উৎপন্ন করে যার ভেতর একটি মাত্র, বড় এবং টেকসই বীজ থাকে। যদিও ফলটির শাঁস খাওয়া যায়—যেটি মিষ্টি এবং ঔষধের মত গন্ধযুক্ত—সাধারণভাবে, শাঁস বা বীজ কোনটিই রান্নার কাজে ব্যবহার করা হয় না।
এর প্রজাতির নাম উদ্ভিদবিজ্ঞানী জোনান কনিগ এর দেয়া।

সঠিক অনুচ্ছেদ শিরোনাম কোনটি?
titleA. ব্যবহার
titleB. বংশবৃদ্ধি
titleC. বর্ণনা
titleD. রাসায়নিক উপাদান
উত্তর: titleC
অ্যাকিলিসের মৃত্যুর পর তার বর্মটিকে নিয়ে ওডেসিয়াস ও তেলামোনিয়ান অ্যাজাক্সের (অ্যাজাক্স দ্য গ্রেটার) মধ্যে বিবাদ উপস্থিত হয়। বর্মটির উত্তরাধিকার পাওয়ার লক্ষ্যে উভয়ে বাগযুদ্ধে অবতীর্ণ হন। তাদের বাগযুদ্ধের বিষয় ছিল অ্যাকিলিসের পর কে শ্রেষ্ঠতর বীর এবং তাদের এই বাগযুদ্ধের বিচারক ছিলেন ট্রোজান যুদ্ধবন্দীগণ। দুই যোদ্ধার তুলনামূলক আলোচনার পর তারা এই সিদ্ধান্তে উপনীত হন যে ওডেসিয়াসই অ্যাকিলিসের পর শ্রেষ্ঠতর বীর। ওডেসিয়াস জয়লাভ করেন। ক্রোধান্বিত হয়ে অ্যাজাক্স ওডেসিয়াসকে অভিশাপ দিয়ে বসেন। এতে দেবী এথেনা মর্মাহত হন। তিনি সাময়িকভাবে শোক ও ক্রোধের দ্বারা অ্যাজাক্সকে উন্মত্ত করে তোলেন। অ্যাজাক্স মেষগুলিকে তার সঙ্গী মনে করে তাদের হত্যা করতে থাকেন। খানিক বাদে এথেনা অ্যাজাক্সের উপর থেকে এই উন্মত্ততা প্রত্যাহার করে নিলে, অ্যাজাক্স দেখেন যে তিনি আসলে মেষ হত্যা করছিলেন। বিব্রত হয়ে তিনি আত্মঘাতী হন। পরে ওডেসিয়াস বর্মটি অ্যাকিলিসের পুত্র নিওপ্টোলেমাসকে দান করেন।

প্যাম্পিলিয়ান উপসাগরের তীরে অবস্থিত লাইসিয়ার বন্দর ও দুর্গশহর (অ্যাক্রোপলিস) ফাসিলিসের এথেনার মন্দিরে রক্ষিত একটি প্রত্নবস্তুকে অ্যাকিলিসের ব্রোঞ্জের সম্মুখভাগবিশিষ্ট বর্শা বলে দাবি করা হয়। ৩৩৩ খ্রিস্টপূর্বাব্দে মহামতি আলেকজান্ডার এই শহরে এসে উপস্থিত হয়েছিলেন। আলেকজান্ডার নিজেকে নব্য অ্যাকিলিস রূপে দেখতেন এবং নিজের সঙ্গে একটি "ইলিয়াড" বহন করতেন। তথাপি তার সভাজীবনীকারদের রচনায় এই বর্শাটির কোনো উল্লেখ পাওয়া যায় না। তবে একথা নিশ্চিত করেই বলা যায় যে আলেকজান্ডার পরম উত্তেজনার সঙ্গে এই বর্শাটি স্পর্শ করেছিলেন। অবশ্য খ্রিস্টীয় দ্বিতীয় শতাব্দীতে পসেনিয়াসের সময়কালে এই বর্শাটি প্রদর্শিত হত।

সঠিক অনুচ্ছেদ শিরোনাম কোনটি?
titleA. হেক্টর বধ
titleB. ট্রয়যুদ্ধে অ্যাকিলিস
titleC. পেন্থেসিলিয়া
titleD. অ্যাকিলিসের বর্ম
উত্তর: titleD
আইসিসি বিশ্ব টুয়েন্টি২০ টুয়েন্টি২০ পদ্ধতির আন্তর্জাতিক চ্যাম্পিয়নশীপ প্রতিযোগিতা হিসেবে পরিচিত। প্রতিযোগিতাটি ক্রীড়া নিয়ন্ত্রণকারী সংস্থা হিসেবে আন্তর্জাতিক ক্রিকেট কাউন্সিল বা আইসিসি কর্তৃক পরিচালিত হয়। প্রতিযোগিতায় ১২ দলের অংশগ্রহণ থাকে। তন্মধ্যে ১০টি আইসিসি'র পূর্ণ সদস্য ও বাকী দুইটি সহযোগী সদস্য অংশগ্রহণ করে। বর্তমানে প্রতিযোগিতাটি প্রতি দুই বছর অন্তর অনুষ্ঠিত হয়ে থাকে।

১ম আইসিসি বিশ্ব টুয়েন্টি২০ প্রতিযোগিতা ২০০৭ সালে দক্ষিণ আফ্রিকায় অনুষ্ঠিত হয়। এতে ভারত ৫ রানে পাকিস্তানকে পরাজিত করে চ্যাম্পিয়ন হয়েছিল। ২০০৯ সালের ২য় আইসিসি বিশ্ব টুয়েন্টি২০ প্রতিযোগিতায় পাকিস্তান শ্রীলঙ্কাকে ৮ উইকেটে পরাভূত করে চ্যাম্পিয়ন হয়। ৩য় আসরে ইংল্যান্ড, অস্ট্রেলিয়াকে চূড়ান্ত খেলায় ৭ উইকেটে পরাজিত করে চ্যাম্পিয়ন হয়েছিল।

২০১২ সালে প্রথমবারের মতো এশিয়ার একটি দেশ শ্রীলঙ্কায় ৪র্থ আইসিসি বিশ্ব টুয়েন্টি২০ প্রতিযোগিতা ১৮ সেপ্টেম্বর-৭ অক্টোবর পর্যন্ত অনুষ্ঠিত হয়। বর্তমান শিরোপাধারী দল হিসেবে রয়েছে ওয়েস্ট ইন্ডিজ ক্রিকেট দল।

সঠিক অনুচ্ছেদ শিরোনাম কোনটি?
titleA. টি২০ আন্তর্জাতিক র‌্যাঙ্কিং
titleB. ঘরোয়া টি২০
titleC. বিবরণ
titleD. আইসিসি বিশ্ব টুয়েন্টি২০
উত্তর: titleD
সমগ্র খেলোয়াড়ী জীবনে ২১ টেস্টে অংশগ্রহণের সুযোগ ঘটে তার। ভারতের প্রথমবারের মতো অস্ট্রেলিয়া সফরে দ্রুত তিনি নিজেকে প্রতিষ্ঠিত করে তোলেন ও দলের অন্যতম গুরুত্বপূর্ণ সদস্যের মর্যাদা লাভে সক্ষমতা দেখান। অধিকারী ভারতের পক্ষে বেশকিছু চমৎকার মুহুর্ত তুলে ধরেছেন।

২৮ নভেম্বর, ১৯৪৭ তারিখে ২৮ বছর বয়সে অস্ট্রেলীয় বিল জনস্টন, ভারতীয় গগুমাল কিষেনচাঁদ, খান্দু রংনকোর ও জেনি ইরানির সাথে অধিকারীরও একযোগে টেস্ট অভিষেক ঘটে। তবে, ঐ টেস্টটি সুখকর হয়নি তার। আর্নি তোশ্যাকের বোলিং (৫/২ ও ৬/২৯) তোপে পড়ে ভারত ইনিংস ও ২২৬ রানের বিশাল ব্যবধানে পরাভূত হয়।

সিরিজের চূড়ান্ত ও পঞ্চম টেস্টে ফলো-অনের কবলে পড়ে ৬৭ রানে গুটিয়ে যায় ভারত দল। অত্যন্ত চমৎকারভাবে সিড বার্নসকে রান আউট করেন তিনি। বিনু মানকড়ের সাথে ১২৪ রানের মূল্যবান জুটি গড়ে দলে প্রভূতঃ ভূমিকা রাখেন। ২০২ বল মোকাবেলায় একমাত্র বাউন্ডারি মেরে ৩৮ রানে আউট হন। মেলবোর্নের ঐ টেস্টের দ্বিতীয় ইনিংসে সর্বোচ্চ ১৭ রান তুলেন তিনি। ঐ খেলায়ও ভবিষ্যতের অপরাজেয় দলের কাছে ইনিংস ও ১৭৭ রানে হেরে বসে।

১৯৪৮-৪৯ মৌসুমে দিল্লির ফিরোজ শাহ কোটলা মাঠে অনুষ্ঠিত সফরকারী ওয়েস্ট ইন্ডিজের বিপক্ষে নিজস্ব সর্বোচ্চ অপরাজিত ১১৪* রানের একমাত্র সেঞ্চুরি করেন। তবে, ঐ টেস্টটি ড্রয়ে পরিণত হয়েছিল। একই দলের বিপক্ষে দিল্লিতেই নিজস্ব সেরা বোলিং পরিসংখ্যান ৩/৬৮ গড়েন।

চিরপ্রতিদ্বন্দ্বী পাকিস্তানের ক্রিকেটের উদ্বোধনী টেস্টে খেলার সুযোগ পান। ১৯৫২-৫৩ মৌসুমে দিল্লির ফিরোজ শাহ কোটলা মাঠে অনুষ্ঠিত ঐ টেস্টে গুলাম আহমেদকে সাথে নিয়ে শেষ উইকেট জুটিতে ১০৯ রান তুলে নতুন জাতীয় রেকর্ড গড়েন যা অদ্যাবধি টিকে রয়েছে। তন্মধ্যে, গুলাম আহমেদ করেছিলেন ৫০ রান।

সঠিক অনুচ্ছেদ শিরোনাম কোনটি?
titleA. দেহাবসান
titleB. প্রথম-শ্রেণীর ক্রিকেট
titleC. টেস্ট ক্রিকেট
titleD. অধিনায়কত্ব লাভ
উত্তর: titleC
১২৫৭ সালে মংকে খান মেসোপটেমিয়া, সিরিয়া ও ইরানে শক্ত কর্তৃত্ব স্থাপনের সিদ্ধান্ত নেন। তিনি তার ভাই হালাকু খানকে খিলাফতসহ বিভিন্ন মুসলিম রাজ্য জয় করার দায়িত্ব দেন। আত্মসমর্পণ যারা করবে না তাদের ধ্বংস করে দেয়ার জন্যও নির্দেশ দেয়া হয়।

অভিযানের জন্য হালাকু খান একটি বড় আকারের বাহিনী গড়ে তোলেন। বাহিনীর সেনাপতিদের মধ্যে ছিলেন আরগুন আগা, বাইজু, বুকা তিমুর, গুয়ো কান, কিতবুকা, হালাকু খানের ভাই সুনিতাইসহ বিভিন্ন যুদ্ধনেতা এছাড়াও সিলিসিয়ার আর্মেনীয় ও এন্টিওকের ফ্রাঙ্করাও সেনাদল নিয়ে যোগ দেন। জর্জিয়াও তাদের সাথে যোগ দেয়। ১,০০০ চীনা গোলন্দাজ সৈনিক বাহিনীতে যোগ দেয়। পাশাপাশি তুর্ক ও পার্সিয়ান যোদ্ধারাও বাহিনীতে যোগ দেয়।

সঠিক অনুচ্ছেদ শিরোনাম কোনটি?
titleA. প্রারম্ভিক অভিযান
titleB. পরিকল্পনা
titleC. শহর অবরোধ
titleD. ধ্বংসযজ্ঞ
উত্তর: titleB